 GAVANA wa jimbo la Juba, Augustino Jadalla Wani ametangaza kufungwa kwa klabu zote za usiku katika eneo lake na kuweka muda maalumu wa baa kufanya kazi.Alisema baa zote zimeruhusiwa kufunguliwa kuanzia saa 11 jioni mpaka saa tatu hadi nne usiku lakini alikataza kupiga muziki wa disko kwa sababu ni hatari kwa maendeleo ya nchi hiyo.“Upigaji muziki umekatazwa kabisa kwani kinachofanyika ni hatari kwa nchi kwani wasichana wadogo chini ya miaka kumi na tatu wamekuwa katika nyumba hizo za starehe,” alisema.Alisema pia wanataka kufanya udhibiti wa matumizi ya nyumba za kulala wageni kwa watu wa jinsia mbili wanaotaka kuingia kudhibitisha kuwa ni wanandoa. Alitaka bunge kutunga sheria kuhusu suala hilo, kwani wamejadiliana kuhusu hali ya amani na usalama wakati wa maandalizi ya sasa ya amani yanayoandaliwa kufanyika Mei 16 mwaka huu kupinga serikali.